Downloaded from YTS.MX
Official YIFY movies site: YTS.MX
‎NETFLIX PREZINTĂ
‎UN BĂNUȚ
‎Crăciunul e vremea iubirii
‎La bine nu șovăiți
‎Crăciunul e vremea împărțirii
‎Știindu-vă blagosloviți
‎Crăciunul e vremea dăruirii
‎Din iubire nu lipsește
‎Căci Crăciunul asta este
‎Crăciunul e vremea veseliei
‎De sunteți norocoși
‎Unii se bucură de daruri și zorzoane
‎Alții-s nevoiași
‎Unii au bucate pe alese
‎Alții, firimituri
‎Unii sunt înstăriți, alții, săraci lipiți
‎Iar voi ați putea fi și, și
‎Crăciunul e vremea cântecului
‎Fa la la la, la la
‎Ascultați dangătul clopotului
‎Ding-dang, ding-dang
‎Brazi sclipind de luminițe
‎Vai!
‎Copii la joacă, câini care lătră
‎Cea mai mare desfătare
‎E această sărbătoare
‎Crăciun în orășel
‎Cu toți s-au adunat
‎Râs, cântec, clinchet de clopoței ‎Pe fețe-un zâmbet aninat
‎Paltoane, căciuli și tot așa
‎S-au încotoșmănat
‎Brazi ornați cu drag și vâsc la prag
‎E Crăciun în orășel
‎Vreau și eu vâsc!
‎Contează grija pentru semeni
‎Dragostea și compasiunea
‎Mai bine dai decât să iei
‎Iată adevărul adevărat
‎Cei care nu știu asta
‎Ei bine, ei sunt cei mai sărmani
‎Trebuie să plec de-aici
‎N-am de ce să mai stau
‎Să uit trecutul, să scap în sfârșit ‎Trebuie să plec de aici
‎MAGAZIN UNIVERSAL PREERIA
‎Crăciun în orășel
‎Grijile nu tulbură defel
‎Ce zi superbă!
‎Se fac cadouri, se cântă colinde
‎Îndrăgostiții se plimbă în perechi
‎Ce romantic!
‎Luminițe festive, bătăi cu bulgări ‎Păzea c-a zburat!
‎Ochiul!
‎Prieteni și vecini se hârjonesc ‎Crăciun în orășel
‎Sărbători fericite, Felicity!
‎N-ai auzit de la mine, dar dna Hampton ‎a uitat să pună smochine în budincă.
‎Trebuie să plec de aici
‎Am prilejul, mijloacele și putința
‎O să-mi pierd mințile ‎Dacă nu plec din orășelul ăsta
‎Gata, la treabă!
‎Regina, chiar împarți avize de evacuare ‎întregului orășel înainte de Crăciun?
‎- Nu par hotărâtă? ‎- După mers, da.
‎Dacă nu te superi…
‎Mulțumim pentru vizită.
‎La revedere, scumpete!
‎Pentru cel mai bun cadou de Crăciun ‎pe care ni l-am făcut!
‎Tratamentul pentru infertilitate bate ‎orice s-ar putea împacheta.
‎Poate, doar poate
‎De-un copil vom avea parte
‎Ce dar minunat ar fi
‎- Poate tripleți? ‎- Măi!
‎Așteptăm de mult ‎Dar nu ne dăm bătuți
‎Vrem o familie de trei
‎De ne-ar surâde norocul Crăciunul viitor
‎Și am primi ce ne dorim mai mult
‎Un prunc al nostru
‎- Cu buzele tale ‎- Și ochii tăi
‎Să sperăm, oricât de mică ar fi nădejdea
‎Regina Fuller? Nu te-am văzut ‎de șase luni, de când ți-a murit tatăl.
‎Ne e foarte dor de el. Ce mai faci?
‎Mi-am limpezit gândurile.
‎Îți aduc la cunoștință ‎Căci ești față bisericească
‎Orașul se vinde ‎Nu vreau lumea să cârtească
‎Mă sprijină justiția ‎Să-ți înmânez somația
‎Vei primi și un cec gras ‎Să potolești agitația
‎Doar nu vorbești serios! Ne vinzi orașul?
‎Concernului Ghepardul Mall.
‎Unde stăm noi acum va fi centrul ‎celui mai mare mall din inima Americii.
‎Bat palma până la anul.
‎Cine ar face așa ceva de sărbători?
‎Bogații scutiți de taxe.
‎Creștin fericit, dle pastor Crăciun!
‎Un bănuț?
‎Crăciun în orășel
‎La fel.
‎- Prinde-mă ‎- Scuze
‎- Ghidușii ferice ‎- Îmi pare rău
‎- Ștrengari duium ‎- Sunt dezolată
‎Sănii, patine, castane calde
‎- Ajung la toți ‎- Regret
‎Mimii dansează, domnește bucuria
‎E Crăciun în orășel
‎Crăciunul e vremea frumuseții ‎Te îmbraci la țol festiv
‎E vremea să tragi chiulul ‎Fugi de muncă și necaz
‎E vremea să te veselești ‎Subscriu fără rețineri
‎- Ăsta e Crăciunul ‎- Așa e
‎Ăsta e Crăciunul
‎Așa e
‎Părul bufant te apropie de Polul Nord.
‎Margeline, pot să atârn eu vâscul?
‎- Îmi pare rău! ‎- De ce?
‎Margeline, să n-aud „pâs”
‎Deși suntem prietene ‎Și am copilărit aici împreună
‎E timpul să se termine
‎Poftim avizul de evacuare ‎Și cecul pentru mutare
‎Ne vedem mâine la programare ‎Să nu întârzii
‎Ce vorbești acolo?
‎Ghepardul Mall căuta un teren, ‎iar eu am moștenit unul.
‎Fullerville e un teren?
‎Nici n-am stat pe gânduri. ‎E un semn să schimb ceva.
‎Sunt singura ta prietenă și nu mi-ai spus?
‎E o… Bat-o s-o bată!
‎Ce se va alege de noi?
‎Ce faci?
‎Am vrut mereu să spun asta, ‎dar n-am avut prilejul.
‎- Trebuie să plec de aici ‎- Crăciun în orășel
‎- N-am de ce să mai stau ‎- Cu toți s-au adunat
‎- O să-mi pierd mințile ‎- Brazi ornați cu drag și vâsc la prag
‎- Dacă nu plec din orășelul ăsta ‎- E Crăciun în orășel
‎La bancă!
‎Atenție, toată lumea ‎La mine ascultați
‎Orășelul dispare ‎Ați fost informați
‎Retrageți-vă banii acum ‎Sau zilnic, de-oți voi
‎Căci viața voastră nu e minunată ‎Iar voi nu sunteți George Bailey
‎Alo! Parcă erai în timpul programului.
‎- Crăciun în orășel ‎- Scuze!
‎Prea multe amintiri vechi
‎ÎNCHIS. CU DRAGOSTE, CARL
‎Mă muncesc neîncetat
‎Nu-mi dă pace trecutul meu învolburat
‎E vremea să-mi văd de drum
‎S-ar rezolva problema
‎Dacă undeva mi-aș pierde urma
‎Un nou început, fără pași intersectați
‎Unde să pot fi singură
‎Crăciunul e vremea dăruirii
‎Un bănuț?
‎Crăciunul e vremea îngrijirii
‎Un bănuț?
‎N-am mai văzut persoane fără adăpost aici.
‎Obișnuiește-te! ‎Acum tot orășelul e fără adăpost.
‎Trebuie să plecăm de aici ‎Deznădăjduiți, amărâți și triști
‎Oare ce va urma?
‎Ne izgonește de aici
‎Trebuie să plecăm de aici
‎Trecutul nostru va fi șters
‎Nu e drept, o doare în cot
‎Trebuie să plecăm de aici
‎- Trebuie să plec ‎- Crăciun în or‎ă‎șel
‎Îmi pare rău
‎- N-am de ce să mai stau ‎- S-a scurs timpul
‎- Trebuie să plec de aici ‎- Crăciun în or‎ă‎șel
‎Luați-vă rămas-bun de la Crăciun
‎Crăciun în orășel
‎AVIZ DE EVACUARE
‎E… mare.
‎Am vrut să sară în ochi.
‎Oare se vede până la ea acasă?
‎Se vede și din cosmos.
‎Simt că tot orășelul se bazează pe mine.
‎Dacă dau greș?
‎Mai rău, dacă protestul n-o oprește, ‎te decepționez pe tine.
‎Termină.
‎Ca preot și ca om de viziune, ‎nu ți se poate reproșa nimic.
‎Oriunde am fi, ‎n-ai cum să ne decepționezi.
‎Eu mă gândeam pe dos.
‎Ce vrei să spui?
‎Tot ce ți-ai dorit vreodată a fost ‎să ai nevastă și copii.
‎Nu știam că îmi va fi atât de greu
‎să îți împlinesc al doilea vis.
‎Draga mea, ‎nu voiam orice nevastă și orice copii.
‎Voiam să fiu soțul tău ‎și să fac copii cu tine, dacă ne e menit.
‎Iar dacă nu,
‎vei fi cea mai minunată mamă…
‎de oriunde ne-ar veni copiii.
‎- Dar… ‎- Nu.
‎La altar nu am rostit niciun „dar”.
‎Dacă ți-aș spune ‎Că ești mai dulce ca mierea?
‎Ai spune o minciunea ‎Dar nu-i nimica
‎Las-o încolo de miere!
‎- Îmi place mierea. ‎- Știu!
‎Dacă ți-aș spune ‎Că ești iubirea vieții mele?
‎Știu că așa e ‎Dar tot întreb de ce
‎Nu îmi dau seama de ce
‎Bine, îți spun de ce.
‎Ești frumoasă la chip și la suflet
‎Fără tine m-aș stinge ca un sunet
‎Dragostea noastră e deosebită, asta e cert
‎Lumea mea se învârte în jurul tău
‎Ești cântecul inimii mele ‎Pe care-l cânt zi și noapte
‎Ești idolul meu
‎Chitara ce mă încântă cu-ale ei șoapte
‎Adevărată armonie e muzica pe care o creăm
‎Ce m-aș face fără tine, iubire?
‎Mă rog să izbutim să trecem peste toate
‎Rugăciunea mea de la tine nu se-abate
‎Ești reazemul meu
‎Perna mea moale
‎Slăvit fie Domnul
‎Căci m-a blagoslovit cu tine
‎Suntem subiect de cinema
‎De cântece și poezea
‎Mi-ai mișcat inima, sufletul, viața
‎Ce baftă pe mine
‎Și ascultă la mine
‎Te poți baza pe mine
‎Pentru mine, ești totul
‎Te ador cum se cuvine
‎Și oare am spus?
‎Te iubesc
‎Ești cântecul inimii mele ‎Pe care-l cânt zi și noapte
‎Ești idolul meu
‎Chitara ce mă încântă cu ale ei șoapte
‎Să n-ai grijă, te voi iubi veșnic
‎Și vajnic, de-a pururi
‎Împreună, orice ar fi
‎Nimic nu mă poate despărți
‎De tine
‎Ai întârziat!
‎Cu 30 de secunde.
‎Dacă ai mai avea 30 de secunde de trăit, ‎le-ai prețui.
‎Dacă în ultimele 30 de secunde de viață ‎mi-ai face tu capul calendar…
‎m-aș ruga să mor.
‎Mai am de înmânat un aviz de evacuare
‎și o șterg din orășelul ăsta.
‎Carl a avut magazinul închis ieri.
‎A fost la dentist.
‎Obturația de canal ‎i s-a părut preferabilă ție.
‎Iar o să-i frângi inima.
‎Mă lași? E vorba de afaceri.
‎Prima dată n-a fost vorba de afaceri.
‎V-ați combinat în liceu, ‎pe furiș de taică-tu.
‎Era nebun după tine.
‎O să primească și el un cec gras, ‎ca toată lumea.
‎Regina, știi al naibii de bine ‎că par mulți bani
‎doar până trebuie ‎să pui altă afacere pe roate.
‎Știi în câți ani își vor reveni oamenii?
‎- Nu știam că-mi dai extemporal. ‎- Mă rog!
‎Pastorul Christian organizează un protest.
‎Și-l are pe Ăl Mare de partea lui.
‎Atunci e problema Ălui Mare.
‎O să te trăsnească.
‎Hei, ho, deschide-ți sufletul
‎Nu te mai feri
‎Îți sunt prietenă
‎Hei, ho, îți zic eu unde să te duci
‎Vezi că te bag eu direct ‎Dacă nu mă asculți
‎Și-o să-mi pară bine
‎Fată, te-am urmărit zi după zi
‎Văicărindu-te și stricând cheful lumii
‎Dar ce faci acum e dezgustător
‎Le distrugi viața tuturor
‎Și-ți pare bine
‎Reginică, bățoșică ‎Lumea o să-ți poarte pică
‎Mie mi-ești dragă de mică
‎Eu nu te văd așa
‎Cu bâta și piatra îmi frângi oasele…
‎Dar vorba și fapta ucid.
‎Hei, fă puțină introspecție
‎Cum ai ajuns de la baba-oarba ‎Să fii o mare scorpie?
‎Hei, ho
‎Unde a dispărut a mea Regină?
‎Putem s-o găsim, să-i amintim ‎Să fie magnanimă?
‎O să te căiești
‎Prietenele sunt extraordinare
‎Îți spun adevărul chiar dacă te doare
‎Fată, vino-ți naibii în fire
‎Că n-o să mai ai prietene nici în amintire
‎Mai gândește-te
‎O, Regina, am observat ‎Că mai nou te porți schimbat
‎De uneltiri te-ai apucat
‎Ai luat-o razna?
‎Hei, ho
‎Fată, ce te mai dai zmeu!
‎Mi-ai spart timpanele, aoleu!
‎Hei
‎Globul nu-i la porunca ta!
‎Îmi pui nervii pe moațe așa.
‎Hei, ho, știi doar să bombăni ‎Și să iei în zeflemea
‎După așa săpuneală, am ten de catifea.
‎Ar trebui să-ți dai seama
‎N-am nevoie, nu-mi trebuie, nu vreau ‎Să-mi dau seama
‎Ba e imperios să știi ‎Nu-i deloc de prisos
‎Să fii mai bună cu oamenii de jos
‎Lasă fițele de suverană ‎Și salvează orășelul
‎Nu fi regina răutăților
‎Nu fi regina
‎Regina răutăților
‎Regina
‎Răutăților
‎Nu mai fi așa hapsână, Regina.
‎Lasă oamenii în pace. Sunt de-ai tăi.
‎Eu sunt foarte mândră
‎că am fost prima patroană din piață.
‎Ca să nu mai zic, ‎prima femeie primar a orașului,
‎mersi frumos.
‎Tu te-ai cărat demult de-aici ‎și ai dat cu piciorul trecutului.
‎Pe-al meu n-o să-l calci în picioare.
‎Unde pleci? Nu mi-ai terminat coafura.
‎Există o vorbă.
‎„Nu poți fi prea bogat sau prea slab.”
‎Dar poți… să fii prea singur.
‎Fă-ți singură coafura!
‎Doamne ferește!
‎SUNĂ-MĂ
‎Hei, ho, Regina, adio!
‎- Salvați orășelul! ‎- Hei, ho, Regina, adio!
‎Regina!
‎N-ai auzit de la mine, dar diseară e ‎adunare anti-Regina la biserică.
‎Ești un izvor de informații.
‎Cu plăcere!
‎Regina!
‎Tot orașul o să-ți țină piept.
‎Apelăm la guvernator, la presă, ‎la orice mijloace, ca să te oprim.
‎Te implorăm, nu face asta.
‎Nu-ți irosi vremea rugându-te de ea.
‎Vom opri vânzarea.
‎Ia aminte, Regina.
‎Cine pune lăcomia mai presus de semeni ‎va avea drum anevoios.
‎Să țin minte să-mi cumpăr pantofi comozi.
‎- Hei, ho, Regina, adio! ‎- Nu ni se va pune căluș!
‎Parcă ziceai că n-ai primit răspuns ‎de la guvernator și de la presă.
‎Sper să-mi ierte Domnul minciuna ‎nevinovată până ne dumirim ce să facem.
‎Salvați orășelul!
‎Imediat!
‎Bună, Carl!
‎Regina!
‎Arăți bine.
‎Și tu.
‎Te-am văzut la înmormântarea tatălui tău. ‎Te-am căutat după.
‎Am avut lucruri de rezolvat acasă.
‎Îmi imaginez.
‎E rândul meu?
‎Trebuie să vorbim.
‎De ce cuvintele astea nu anunță nimic bun?
‎Carl…
‎Dacă doctorul se uită pe fișă și zice: ‎„Trebuie să vorbim”, ia-ți adio.
‎- Nu fi așa. ‎- Sau soția. E clar, dormi pe canapea.
‎Nu îngreuna situația.
‎Semnează actul.
‎De ce nu m-ai sunat și tu?
‎Știi câte scrisori ți-am trimis?
‎Și acum mă gândesc la noaptea aia.
‎Sunt nebun, nu?
‎Omul se mai schimbă.
‎Nu peste noapte.
‎Ăla e felinarul tatei?
‎Da, am cumpărat multe vechituri de la el.
‎Era un pretext ‎ca să aflu cu ce te mai îndeletnicești.
‎Am păstrat revista aia de afaceri ‎cu tine pe copertă.
‎Nu știu unde am pus-o.
‎„Fata din provincie ajunge departe.”
‎Tatăl tău plesnea de mândrie.
‎- Te simți ciudat înapoi acasă? ‎- Stau doar cât închei afacerea.
‎Am auzit.
‎Îți ofer mai mult decât face prăvălia.
‎Nu mă interesează.
‎Carl, e cazul ‎să lăsăm cu toții în urmă Fullerville.
‎Ăsta nici nu mai e magazin universal.
‎E un second-hand ‎plin de păpuși stricate și visuri frânte.
‎Asta crezi?
‎DĂM O ȘANSĂ AMINTIRILOR
‎De-ai vedea ce văd eu!
‎Acest set de ceai, acest dulap
‎A fost al drăgălașei Mae
‎Moș George Brayford l-a făcut
‎Și se jucau cu el
‎Mae își iubea bunicul
‎Din toată inima
‎Iar el spera ca prin iubire
‎S-o țină în viață
‎Cu chipul ei frumos
‎Și căpșorul golaș
‎Se făceau că beau ceai
‎Și mănâncă papanași
‎Amintirile sunt prețioase și neprețuite
‎Valoarea nu li se cântărește ‎În monede aurite
‎Iar eu sunt
‎Păstrătorul amintirilor
‎Ce adăpostesc bogății negrăite
‎Voi aduce mereu mulțumiri
‎Căci mi s-a încredințat
‎Ce este și ce-a fost
‎Prezentul și trecutul
‎Țin la aceste amintiri
‎E prea târziu. Contractul…
‎Fiecare obiect, fiecare jucărie
‎Toate au o poveste
‎Doar de stăpânul lor știută
‎Toate sunt de vânzare
‎Pe un preț mic sau mare
‎Dar amintirile nu se cumpără
‎Sfinte și scumpe
‎Amintirile noastre prețioase
‎Slavă Domnului că avem amintiri
‎Carl, eu…
‎Tata…
‎te-a apreciat foarte mult, dar…
‎poate că amintirile tale…
‎Eu n-am aceleași amintiri ca tine.
‎Ia cecul.
‎Ți-aș lua cecul ‎doar dacă aș putea cumpăra cu el orășelul
‎și păstra giuvaerul creat de tatăl tău.
‎O să vină Felicity să ia contractul,
‎să nu mai trebuiască să vorbim noi.
‎Ce-a pățit fata pe care o știam eu?
‎A plecat demult.
‎A existat cândva
‎O fată radioasă ca soarele
‎Frumo‎a‎să, veselă, deșteaptă
‎Și un băiat care o adora
‎A ținut să meargă cu ea
‎La balul unde ea i-a frânt inima necoaptă
‎Nu toate amintirile ne alină
‎Ca viața să fie deplină
‎Trebuie să tragem folos din toate
‎Suntem
‎Păstrătorii amintirilor
‎Bune, rele, mari și mărunte
‎Bucurii și calvar
‎Le simțim iar
‎Și iar
‎Amintiri
‎Hei, ho, Regina, adio!
‎SĂ-I ȚINEM PIEPT REGINEI! ‎LA 20:00, LA BISERICĂ
‎Tu n-ai învățat ‎că nu-i frumos să faci mizerie?
‎Tu n-ai învățat să-ți vezi de treaba ta?
‎Te dau eu pe brazdă, ‎într-un fel sau altul.
‎Domnule doctor, te rog să mă ierți!
‎Regina! Te simți bine? ‎Conduci pe trei cărări.
‎Da. Nu. Nu știu.
‎Aveam ceva pe față și nu vedeam.
‎Regina, trebuie să vorbim.
‎Despre rezultatele investigațiilor.
‎Mai bine treci pe la cabinet.
‎E cam deplasat să purtăm ‎o conversație profesională în…
‎Nu te supăra, ‎dar am avut o dimineață grea.
‎Zi pe șleau!
‎Îmi pare rău, dar…
‎se vede o umbră pe creier la tomografie.
‎Precis nu e nimic grav, ‎dar hai să suflăm în iaurt
‎și să refacem investigația la spital ‎cât mai repede posibil.
‎Hei, ho, Regina, adio!
‎UN BĂNUȚ
‎Enervantă femeie!
‎Care femeie?
‎Bine.
‎Mergem mâine, la 10:00.
‎În regulă. Ne vedem atunci.
‎Condu…
‎prudent.
‎PÂNĂ ȘI CONTRACTELE NOASTRE SUNT MARI
‎- Regina… ‎- Nu acum.
‎Bine.
‎Nu mai e acum.
‎Adică e acum, fiindcă e acum.
‎Dar nu mai e acel „acum” ‎de când ai zis „nu acum”.
‎Voiam să-ți spun că a venit chestia asta.
‎E contractul cu Ghepardul Mall. ‎Voiam să-l vezi.
‎Dacă nu-mi atrăgeai tu atenția, ‎mi-ar fi scăpat.
‎Cu plăcere.
‎M-am prins, glumeai. ‎Cum de obicei ești așa de…
‎Sarcastică. Haios!
‎Voiam să zic
‎că s-ar putea face mallul în altă parte, ‎eventual unde nu locuiesc oameni.
‎- Afară! ‎- Da.
‎Felicity?
‎Apasă întrerupătorul de la siguranțe, ‎te rog!
‎Felicity a plecat.
‎Vrei lumină?
‎Cine ești?
‎Ce cauți aici?
‎Am apăsat pe butonul de urgență. ‎A declanșat o alarmă silențioasă.
‎Dacă ai venit să furi sau să mă răpești, ‎agentul Bryant sosește în 30 de secunde.
‎În primul rând, ‎ăla nu-i niciun buton de urgență.
‎E o bomboană de gât.
‎În al doilea rând,
‎sunt răpiți oameni pentru care cineva ‎e dispus să plătească răscumpărare.
‎Am impresia că orășelul ar striga în cor: ‎„Adio, Regina!”
‎Cine ești?
‎Toată lumea are nevoie de un înger
‎Vai de mine!‎ ‎Am tumoră pe creier.
‎Toată lumea are nevoie de un prieten
‎Am halucinații.
‎Tuturor le prinde bine ‎Să-și bage nasul un înger
‎De-asta era doctorul atât de îngrijorat.
‎Din când în când
‎Cerul mai trimite câte un mesaj
‎Ca să ne scoată din belea
‎Dacă tu ești trimisa Cerului, ‎e cazul să-mi iau valea.
‎Zici că ești înger?
‎Ai și un nume?
‎Păi, Angel.
‎Ce vrei de la mine?
‎Să te schimbi.
‎De-asta îmi păreai cunoscută!
‎Da. Te-ai uitat prin mine ‎când mă credeai o cerșetoare.
‎Am zis să trec pe la tine ‎și să-ți explicitez care-i faza.
‎Nu-mi trebuie explicitări… explicații ‎de la una care zice „explicitez”.
‎Știi de ce stătea tatăl tău seara la geam?
‎Îi plăcea grozav să vadă felinarele ‎aprinzându-se în piață.
‎Bani aruncați pe fereastră.
‎Voia piața înconjurată de lumini ‎ca în povestea lui preferată,
‎parabola scoțiană a lampagiului.
‎Într-un sat, ‎trăia odinioară un bătrân lampagiu.
‎În fiecare seară, la asfințit,
‎bătrânul străbătea străzile cu făclia sa, ‎oprindu-se la fiecare felinar din drum.
‎Aprinde felinarul
‎Pașii să călăuzească
‎Niciun suflet să nu se rătăcească
‎Ori să rămână în beznă
‎Debusolat, pierdut, cu inima o caznă
‎Ardă viu văpaia iubirii
‎Alunge umbrele nopții
‎Ațâță flama cât de tare poți
‎Felinarul aprinde-l
‎Tati?
‎Lumină să dai lumii
‎Chiar dacă el nu se vedea în întuneric,
‎strălucirea felinarelor arăta ‎pe unde trecuse lampagiul.
‎Răspândește lumină
‎Oriunde ai călca
‎Lasă senin în urma ta
‎Fii far în beznă
‎Felinarul aprinde-l
‎Lumină să dai lumii
‎Fie ca scânteia mea
‎Să-și reverse strălucirea
‎Să lumineze calea
‎Să izgonească jalea
‎Omului bucurie să-i aducă
‎Ardă viu văpaia iubirii
‎Alunge umbrele nopții
‎Ațâță flama cât de tare poți
‎Felinarul aprinde-l
‎Lumină să dai lumii
‎Tatăl tău ți-a luminat calea ‎pe care să mergi.
‎Găsește lumina, și ea te va conduce ‎spre partea din tine pe care ai pierdut-o.
‎Care parte, mă rog?
‎Partea care poate fi fericită.
‎Mă bucur că ești o simplă halucinație
‎și pot să fac abstracție de vorbele tale.
‎Chestia cu halucinațiile e
‎că au un repertoriu nesecat de trucuri.
‎Doamne, Dumnezeule!
‎Dacă mai am halucinații, ‎sper să nu mai fie cu ștrasuri.
‎Ce face, Doamne sfinte?
‎Ducă-se la naiba ghem!
‎Vrea să plecăm capul cuminte
‎Ne forțează să vindem
‎În orășelul ăsta trăim de mici
‎Inima, sufletul nostru sunt aici
‎El ne știe din cap până-n picioare
‎Aici am născut, ne-am luat carnetul
‎Am făcut oreion, pojar, tot setul
‎Nu-și dă seama că ar fi sfârșitul? ‎E o mare afurisită
‎Nu huli în biserică, la naiba!
‎Doamne, apără-ne, nu ne lăsa
‎- E cea mai perfidă ‎- Hrăpăreață
‎- Hapsână ‎- Ticăloasă
‎- Ordinară ‎- Rea vrăjitoare din centru
‎Bat-o s-o bată!
‎Vrăjitoarea rea din centru ‎Ne fură casa și avutu'
‎Se dă mare, ne strică rostu'
‎Vrăjitoarea rea din centru
‎Cetățeni din Fullerville, ‎acum e momentul să-i ținem piept!
‎Ce să facem?
‎Dacă ne punem toți mintea, ‎găsim cum să-i venim de hac Reginei.
‎Hai, gândiți-vă! Nu există idei proaste.
‎- Ce-ar fi s-o trosnim ‎- S-o facem covor
‎S-o luăm la omor?
‎Să-i punem mătura pe foc ‎Să-i spargem tuciul
‎- Să-i pârlim podoaba capilară ‎- S-o atârnăm în sfoară
‎S-o spintecăm ca pe nisetru
‎Vrăjitoarea rea din centru
‎- Să-i dăm un măr otrăvit? ‎- S-o udăm cu apă?
‎- Să ne rugăm la Domnu'? ‎- Tatăl Nostru, arată-i drumu'
‎Drumu'
‎- Îi dăm la țurloaie ‎- O despuiem ca la baie
‎Aoleu, nu!
‎Ce-ar fi s-o punem la macerat?
‎O frigem, o coacem, o-năbușim
‎Sau o stropim cu noroi și scuipat
‎O pocim, o caftim, o stâlcim
‎Eu tot zic s-o spintecăm ca pe nisetru
‎- M-am pripit, există și idei proaste. ‎- Da.
‎E vrăjitoarea rea din centru
‎Alo, condu mai încet!
‎Nici n-am apucat să-mi pun centura.
‎E ilegal să conduci ‎în timp ce ai halucinații.
‎Nu te duce la adunarea de la biserică.
‎Lumea nu vrea să te vadă la față.
‎Decât dacă-ți pui barbă albă ‎și scufie roșie.
‎Dă-le pace sărmanilor oameni!
‎Sărmani?
‎Le-am oferit o sumă dreaptă și generoasă.
‎Iar ei s-au coalizat împotriva mea. ‎Lasă, că văd ei!
‎Ce să vadă? Atitudinea ta urâtă?
‎Nervii pe care-i ai?
‎Tot orășelul îți spune deja ‎„vrăjitoarea rea din centru.”
‎Știam că tumorile cerebrale sunt letale, ‎nu și că sunt așa agasante.
‎Cât prost gust!
‎Unele știu farmece să scornească ‎Altele trăsnesc a pucioasă
‎Două sunt știute în lung și în lat
‎Vrăjitoarea rea din est ‎Și vrăjitoarea rea din vest
‎Dar până și ele aduc a îngeri
‎Pe lângă cea mai rea vrăjitoare ‎Din chiar centrul centrului țării
‎Vrăjitoarea rea din centru
‎Ne fură casa și avutu'
‎Se dă mare, ne strică rostu'
‎Vrăjitoarea rea din centru
‎A naibii hoașcă, mi-e silă de ea
‎A pus pe jar toată suflarea
‎- E mai nesimțitoare ca… ‎- Măi!
‎Vrăjitoarea rea din centru
‎A naibii hoașcă, mare scârbă este
‎Se fălește și se semețește
‎Din orășel ne izgonește ‎Căci are de gheață cordu'
‎Hoașcă afurisită, neagră smolită ‎Hoașcă afurisită, rimează cu „sită”
‎E dură, blazată, rea și rece ‎Ce trist să ajungi așa la bătrânețe
‎Vrăjitoarea rea din centru ‎E crudă, rea, oribilă
‎E a naibii, rece, teribilă
‎E talpa iadului, hoașca afurisită
‎E cea mai rea vrăjitoare
‎Cea mai rea vrăjitoare din…
‎Cred că cuvântul ‎pe care îl căutați e „centru”.
‎Vorbești de lup și lupul e la ușă.
‎Regina Fuller, ne întrerupi adunarea.
‎Sunteți pe proprietatea mea.
‎Indiferent ce credeți voi despre mine,
‎și știu ce vorbe mi-au ieșit…
‎când tata s-a îmbolnăvit acum câțiva ani,
‎am luat asupra mea grija acestui orășel.
‎Da, într-un apartament luxos din New York.
‎Am luat grelele măsuri economice ‎de care tata s-a ferit.
‎Am închis firme nerentabile.
‎Am vândut terenuri virane.
‎Se numeau parcuri, Regina.
‎Când Ghepardul Mall m-a contactat,
‎să facă cel mai mare mall ‎din centrul țării,
‎mi-am dat seama că e o ocazie irepetabilă,
‎o șansă ca Fullerville ‎să pășească în secolul XXI.
‎Aiurea!
‎De-abia așteptai să moară taică-tu, ‎ca să faci mâna greblă.
‎Așa e!
‎Ghepardul Mall e praf în ochi.
‎Deci progresul justifică ‎distrugerea orășelelor?
‎Pe ea n-o interesează progresul, ‎doar banii.
‎Exact! Până și cimitirul va fi răscolit ‎și distrus de buldozere.
‎Morții se vor răsuci în groapă la propriu.
‎Și pentru ce? Cafea la suprapreț ‎și 100 de cinemauri care vând sushi?
‎Mie îmi plac cafeaua la suprapreț ‎și cinemaurile care vând sushi.
‎Dar nu se compară cu cafeaua de la birt.
‎Nu e vremea pierdută, Regina.
‎Ai ocazia ‎să faci ceva extraordinar în seara asta.
‎Ajunge să te răzgândești.
‎Te-ai lins pe bot de bonus.
‎Noul termen pentru evacuarea locuințelor ‎este Ajunul Crăciunului.
‎Doar nu vorbești serios! Ajunul e mâine.
‎Ba vorbesc foarte serios.
‎Credeți-mă.
‎Amintirea răposatului tău tată ‎încă dăinuie.
‎O să ne batem, Regina Fuller. ‎O să-ți ținem piept.
‎Nimic nu e imposibil
‎Dacă ai credință
‎Nu-ți trăi viața încătușat
‎Când credința poate fi cheia
‎Biruitor e cine-n ochi are hotărâre
‎Cine nu se teme să zboare
‎Cine nu se teme să încerce
‎Mereu am fost o visătoare
‎Iar visurile sunt ceva aparte
‎Dar visurile nu fac doi bani
‎Dacă cu aripi nu-s echipate
‎Pregătește-te pentru urcuș
‎Fii gata pentru văzduh
‎Nu lăsa șansa să scape
‎De te strădui, treci peste hârtoape
‎Încearcă să ajungi primul pe pisc
‎Un brav zburător cu vis sub pleoape
‎Încearcă să inspiri curaj
‎Și temătorilor ce-ți stau aproape
‎Încearcă să fructifici orice clipă
‎Căci de nu-ncerci, n-ai să câștigi
‎Încearcă zi de zi mai mult să-ncerci
‎Iar de dai greș, adună-te
‎Și iar încearcă
‎Am alergat după curcubeie
‎Chiar am prins niscaiva
‎Am întins mâna după stele ‎În palmă am ținut câteva
‎Am străbătut valea însingurată
‎Am ajuns pe culme, m-am avântat în văzduh
‎Am râs și am plâns
‎Dar armele nu le-am depus
‎Deci încearcă să ajungi primul pe pisc
‎Încearcă să atingi primul cerul cu mâna
‎Nu lăsa pe nimeni să-ți spună că nu poți
‎De ți se spune asta, dovedește minciuna
‎Încearcă să fructifici
‎Orice clipă
‎Căci de nu-ncerci, n-ai să câștigi
‎Încearcă zi de zi mai mult să-ncerci
‎Iar de dai greș, adună-te
‎Și iar încearcă
‎Primul pas e mereu cel mai greu
‎Dar nu vei ști asta de nu încerci
‎Deci încearcă să ajungi primul pe pisc
‎Încearcă să ajungi primul pe pisc
‎Încearcă să atingi primul cerul cu mâna
‎Nu lăsa pe nimeni să-ți spună că nu poți
‎De ți se spune asta, dovedește minciuna
‎Dovedește minciuna
‎Încearcă să fructifici orice clipă
‎Căci de nu-ncerci, n-ai să câștigi
‎De nu-ncerci, n-ai să câștigi
‎Încearcă zi de zi mai mult să-ncerci
‎Iar de dai greș, adună-te
‎Și iar încearcă
‎Așa că întinde-ți aripile ‎Și savurează minunea
‎Dar nu vei ști asta de
‎Nu vei ști asta de
‎Nu vei ști asta
‎De nu încerci
‎Cheile! Asta-i bună!
‎Unde-s halucinațiile angelice ‎când îți trebuie lumină?
‎LAMPAGIUL VESEL
‎ȚINEȚI-I PIEPT REGINEI
‎Băutura o face bine la tumorile cerebrale?
‎Alo?
‎E cineva aici?
‎Da. Cu ce vă servesc?
‎Nu sunt sigură.
‎Am ajuns la capăt. Încoronează-mă!
‎- Ei, comedie! ‎- Whisky?
‎Nu ești prea mică să servești băuturi?
‎Sunt bătrână la suflet.
‎Apropo, ca să știi, mă cheamă Violet ‎și sunt destul de mare să primesc bacșiș.
‎Am notat.
‎Cum de nu ești la adunare, ca toată lumea?
‎Am ajuns târziu și am plecat devreme.
‎Divă.
‎- Poftim? ‎- Știi tu.
‎Așa fac divele.
‎Întârzie la petreceri, ‎ca să facă impresie când ajung,
‎și pleacă devreme, ‎să se știe că merg la un chef mai tare.
‎Așa o fi. ‎Nu sunt invitată la multe petreceri.
‎Nici eu. Dar, când mă fac mare, ‎eu o să fiu petrecerea.
‎De unde știi atâtea?
‎Cresc în spatele unui bar, ‎cu acces la internet.
‎Tu de unde crezi?
‎Deci părinții tăi sunt la adunare?
‎Tata e.
‎Mama a murit când eram mică.
‎Și mama a murit când eram mică.
‎Eu vorbesc cu mama în fiecare seară.
‎Când găsim cea mai strălucitoare stea, ‎tata zice:
‎„Aia e mama ta. ‎Strălucește ca să-ți lumineze calea.”
‎Zice asta și când arată spre Venus.
‎Dar nu-l corectez.
‎Pare că ai un tată grozav.
‎Așa e. ‎Zice că nu vrea să cresc cu „probleme”.
‎Baftă!
‎Nu ești obișnuită ‎să vorbești cu copiii, nu?
‎Abia vorbeam cu ei ‎când eram de-o vârstă.
‎Nu-i nimic.
‎Mai bine așa decât să fiu ciupită de obraz ‎și să mi se vorbească ca la căței.
‎Copiilor li se spune
‎Că viața e minunată ca ambrozia
‎- Dar nu-i așa ‎- Nu mai spune!
‎Au cam uitat să spună lucrurilor pe nume
‎Știm din experiență ‎Că-i puțin extaz pe lume
‎Da.
‎Viața nu e basm
‎O fi pentru unii, dar nu pentru noi
‎Noi o cunoaștem prea bine
‎Am văzut și am simțit ce poate face ‎Și nu ne dăm în vânt
‎După juliturile, vânătăile ‎Și toate bătăile
‎Cu care ea ne învață ‎Ce știm deja pe de rost
‎Nu, viața nu e basm
‎Nu e basm
‎De ce ai mânca mărul pe care ți-l dă ‎o cotoroanță cu negi pe nas?
‎Dacă te-au năpădit păsările și șoarecii, ‎de-ți cântă și-ți fac horă prin casă,
‎cheamă deratizarea!
‎Nu-i basm pentru zâne bălaie
‎E cu poveri care te-ndoaie
‎Povești de jale sunt o droaie
‎Iar noi știm prea bine
‎Că viața nu e
‎Viața nu e
‎Viața nu e basm
‎Basm
‎Viața nu e basm
‎Basm
‎N-o să sărut acum broscoi râioși.
‎Basm
‎Nu mă bag spălătoreasă ‎la șapte pitici puturoși.
‎Basm
‎În viață nu există finaluri fericite.
‎Ba…
‎Poftim? Ba există! Vei fi fericit la final ‎dacă cauți de pe acum ce te face fericit.
‎Toți copiii ar trebui crescuți ‎în spatele unui bar.
‎Basm
‎Măi, măi…
‎Nu ești de lepădat ca…
‎barmaniță.
‎Cât îți datorez?
‎Tata le spune tuturor clienților ‎că primul pahar e din partea casei.
‎Zice că așa îți crești afacerea.
‎Deși… e prea târziu acum.
‎Vrăjitoarea cea rea din centru îi gonește ‎pe toți oamenii din orășel.
‎Așa îi spune tatăl tău?
‎El folosește un cuvânt mai urât.
‎O urăște și spune ‎că ea a omorât-o pe mama.
‎Poftim?
‎Da. Nu a fost îngăduitoare ‎când chiriașii întârziau la plată.
‎Așa că farmacia a fost nevoită să închidă.
‎Când aveam trei luni, am făcut febră mare.
‎Mama a trebuit ‎să conducă 30 km după medicamente.
‎Și ce-a pățit?
‎La întoarcere a prins-o furtuna.
‎A luat-o viitura.
‎S-a înecat.
‎Îmi…
‎Îmi pare foarte rău.
‎Nu e vina ta.
‎Să nu-i spui tatei,
‎dar eu nici nu cred că-i vina vrăjitoarei.
‎Dacă nu făceam eu febră, ‎mama mai trăia și acum.
‎Nu.
‎Nu!
‎Și-a pierdut careva cheile?
‎Ce cauți aici?
‎Îmi…
‎Îmi pare rău.
‎Nu!
‎Scuze.
‎Să fie adevărat ce mi-a spus?
‎Că le-am schimbat cursul vieții
‎Poate chiar sunt cea mai mare ticăloasă
‎Vrăjitoarea cea rea
‎Cât de mult doare
‎Dar poate
‎Poate
‎Că au dreptate
‎Rugăciunea unui tată
‎E să fie de față
‎Oricând, orice s-ar întâmpla
‎Ca să arate că-i pasă
‎Nu doar în prezent
‎Ci speră că esența lui
‎Că dragostea și voioșia lui
‎Vor dăinui
‎Ăsta e deosebit. ‎Va sta în pavilionul din piață.
‎Firme din toată țara se vor înghesui ‎să-și deschidă magazin la noi în Kansas,
‎iar Fullerville va înflori.
‎Dacă menținem chiriile jos și moralul sus. ‎Nu, tati?
‎Ești o stea strălucitoare.
‎Într-o bună zi, tu vei conduce orășelul.
‎Umil și sincer
‎Se roagă acest tată
‎Doamne sfinte!
‎Da, așa e.
‎Ce faci?
‎E o întrebare-capcană, nu?
‎Regina nu are programare la spital ‎în dimineața asta?
‎De ce nu ai trezit-o?
‎Pentru că…
‎E așa liniște!
‎Felicity, scopul uceniciei ca înger
‎e să înveți să fii înger.
‎La primele două încercări ai zbârcit-o.
‎Ai mai și dansat la bancă. Maică Precistă!
‎Știi cum merge treaba.
‎Bine că nu gătește!
‎Nu ‎Regulamentul îngeresc!
‎Regula 14, subsecțiunea F:
‎„Până nu schimbi ce simte ‎și, prin urmare, ce gândește omul alocat,
‎nu ți se conferă statutul de înger.”
‎Am citit în diagonală.
‎Regina și tot orășelul au nevoie de tine.
‎Corect.
‎- Dacă mă mai lași un minut… ‎- Fugi la treabă!
‎Îmi scoate peri albi.
‎Regina, ai murit?
‎Dacă eram moartă, ‎te-ai fi așteptat să-ți răspund?
‎Scuze.
‎De obicei dormi la orizontală.
‎- Ce cauți pe canapea? ‎- M-am perpelit toată noaptea.
‎Investigațiile medicale au darul ‎să sperie.
‎Habar n-ai prin ce trec.
‎Te rog să mă scutești ‎de logoreea sfătoasă care te-a consacrat
‎până invit eu grupul să-și dea cu părerea
‎sau măcar până îmi aduci o cafea.
‎- Scuze, eu… ‎- Îmi aduceai cafea?
‎Da, cafea.
‎Ar cam trebui să plecăm, ‎ca să ajungem la timp la spital.
‎Da, să ne grăbim, să aflu mai curând ‎vestea morții mele iminente
‎și orășelul se se pună pe chiuit.
‎Îi pui într-o situație dificilă.
‎Dar e Crăciunul, așa că poate…
‎Nu ți-am cerut părerea.
‎Corect.
‎Vreau să știi ‎că te poți bizui mereu pe mine.
‎Evident, de-asta te plătesc.
‎Adu-mi cafeaua aia.
‎- Regina, încerc să… ‎- Dacă vrei un prieten, ia-ți câine!
‎Gata, până aici! S-a terminat!
‎Unde crezi că te duci?
‎Să nu minți, că îți citesc gândurile.
‎Îmi dau demisia!
‎Dacă îți dau demisia, ‎nu ești mai brează ca ea.
‎Poftim?
‎E necioplită, tăioasă și condescendentă. ‎Și nu pomenesc de defecte.
‎Trebuie să treci peste cusururi, Felicity.
‎Dacă judeci omul după greșeli, ‎nu vei afla niciodată cum e el de fapt.
‎Și nici cum ești tu însăți.
‎Toată lumea are nevoie de un înger
‎Toată lumea are nevoie de un prieten
‎Ridică bărbia din piept
‎Nu-ți șade bine cu capul plecat
‎Ai o paletă largă de culori
‎Să arăți doar albastrul e păcat
‎Te prostești și-o să-ți pierzi magia
‎Fiind așa negativistă
‎Cum o să învăț să zbor ‎Dacă nici la mers nu-s artistă?
‎Hai să vorbim.
‎Ai nevoie de disciplină
‎Îndreaptă-te, apleacă-te, îndreaptă-te ‎Fă o piruetă
‎Piruetă, piruetă, piruetă
‎Piciorul sus, jos, așa se face
‎Ești înger ucenic, chiar de nu-ți place
‎Dansează, puișor!
‎Așa!
‎Toată lumea are nevoie de un înger
‎Toată lumea are nevoie de un prieten
‎Fă câțiva pași
‎Iarăși
‎Încearcă, puișor!
‎Fă un salt, să te înalți în zbor
‎Nu spune „nu”
‎Aș zice „o iau la picior”
‎Nu poți să suni din clopoțel?
‎Nu, Clarence, ai treabă.
‎Știu că Regina dă dureri de scăfârlie
‎Asta toată lumea știe
‎Absolut toată lumea
‎Pentru Dumnezeu, nu mai bombăni
‎O să încerc să trag niște sfori
‎Da, dă mult‎ ‎de furcă ‎Dar dacă ești vrednică
‎S-ar putea să-ți crească aripi
‎S-ar putea să capeți aripi
‎Adresează-te sufletului ei ‎și până la urmă se va răzgândi.
‎- Are nevoie de un înger ‎- Sunt mereu pe fază
‎- A trecut prin multe ‎- N-o interesează
‎Precis se simte abătută
‎Se află-n dificultate
‎E timpul să fie fericită
‎S-o-mpingem de la spate
‎Dacă îi rezolvăm problemele ‎Câștigă întreaga comunitate
‎Toată lumea are nevoie de un înger
‎Bine.
‎Toată lumea are nevoie de un prieten
‎Toată lumea are nevoie de un înger ‎Toată lumea are nevoie de…
‎Cafea! Am nevoie de cafea!
‎Cafea!
‎Ce bine!
‎Felicity, m-am gândit la ce ai zis.
‎Ai dreptate cu investigațiile medicale.
‎Au darul să sperie. ‎Poate de asta te-am repezit.
‎Îți ceri cumva scuze?
‎Nu întinde coarda.
‎Vezi?
‎Nu din nou!
‎De ce nu mă lași în pace?
‎Tumoră, netumoră, ‎încă n-am scos nimic de la tine.
‎Găsește un tort de nuntă ‎ori o provă pe care să te cațeri.
‎A trebuit să pomenești tu de tort!
‎Mi-ai făcut foame.
‎Întoarcerea acasă ‎probabil ți-a stârnit amintirile.
‎Da.
‎Ne-am distrat de minune, eu și Carl.
‎Carl era iubitul tău?
‎Privind viața în oglinda retrovizoare
‎Îmi sfârâiau călcâiele după el.
‎- Aici ai făcut liceul? ‎- Da.
‎Aici am fost la primul și ultimul meu bal.
‎Tata m-a lăsat să merg ‎fiindcă era Crăciunul.
‎Celelalte fete mergeau la baluri ‎de ani buni.
‎Tata nu era de acord să am iubit.
‎Zicea că sunt prea mică.
‎Între mine și Carl era ceva deosebit.
‎Dar, când i-a dat fetei ăleia inelul ‎în garderobă,
‎am rămas încremenită.
‎M-a durut rău.
‎M-am trezit în brațele unui băiat‎…
‎pe care nu-l cunoșteam.
‎Dar m-a făcut să mă simt frumoasă.
‎Și dezirabilă.
‎În seara aia am făcut ceva…
‎ce am ajuns să regret.
‎Când a aflat că sunt însărcinată, ‎tata a fost distrus.
‎Mi-a zis că ar fi bine să dispar o vreme, ‎așa că am dispărut.
‎Am ajuns la spital.
‎SPITAL PANORAMA NORILOR
‎Privind viața în oglinda retrovizoare
‎Îți descoperi destinul
‎Ulterior a reieșit că înțelesesem greșit ‎ce gânduri avea Carl cu fata de la bal.
‎Inelul era pentru mine.
‎Dar…
‎n-am mai fost în stare ‎să-l privesc în ochi.
‎Până am născut,
‎tatăl copilului m-a părăsit pentru alta ‎și s-a mutat în altă parte.
‎Chiar dacă știam ‎că Carl‎ ‎încearcă să mă vadă,
‎era prea târziu.
‎Ce-a fost atunci s-a dus pe veci
‎Viitorul așteaptă și, de ești isteață
‎Îl vei schimba acum ori nu vei avea
‎Ce prețuiești mai mult
‎- Nu! ‎- Trebuie.
‎- Da. ‎- Tati, te rog!
‎- Te rog, nu-mi lua copilul! ‎- Regina, e spre binele tău.
‎Doamne!
‎Te urăsc!
‎După aceea, nu l-am mai suportat pe tata.
‎Am plecat cât de departe am putut de el ‎și de orășelul ăsta.
‎Dar nu ai văzut ceva.
‎Mai presus de toate contează ‎să o scutim pe Regina de rușine.
‎Lumea din provincie are ținere de minte. ‎Vreau s-o poată lua de la capăt.
‎Dar cum să dau copilul, pe nepotul meu?
‎Nu știu dacă mă va ierta vreodată.
‎N-ai văzut decât partea sumbră.
‎Nu poți să-i ierți pe alții, ‎dacă nu te-ai iertat pe tine.
‎Toată lumea mai greșește.
‎Privind viața în oglinda retrovizoare
‎Îți descoperi destinul
‎Găsește lumina și vei găsi partea din tine ‎pe care ai pierdut-o.
‎Găsește lumina…
‎Bine ai revenit!
‎Poftim?
‎Văd limpede ce mi-a arătat
‎Tot ce părea rău e bine
‎Simt că nu am timp de pierdut
‎Ea spune că mă pot schimba ‎Că nu e niciodată târziu
‎Și poate
‎Poate
‎Are dreptate
‎Mack, ce s-a întâmplat?
‎Mergeam la cimitir
‎să-i ducă flori maică-sii la mormânt ‎ca în toți anii de Crăciun.
‎Doamne, e numai vina mea!
‎Ba nu, am fost martori. ‎S-a întâmplat pe pod.
‎Cineva a intrat în voi și n-a oprit.
‎Fetița mea!
‎- O să fie bine. ‎- Suntem aici.
‎E greu, dar e o fetiță dârză. O să scape.
‎Cum ai putea să știi ce simt? ‎Habar n-ai cum e să-ți pierzi copilul.
‎- Ba am. ‎- Mergeți la Traumatologie.
‎Îi căutăm un pediatru ‎specializat în traume craniene.
‎Mack știe că ai avut intenții bune. ‎E doar îngrijorat.
‎Pune mâna pe telefon și adu-mi aici ‎cel mai bun neurochirurg de copii.
‎- Să merg să-l iau? ‎- Da, cu elicopterul sau cu avionul.
‎Banii nu contează, doar să vină.
‎- Ceva nou? ‎- A fost dusă la Traumatologie.
‎Doamne, fă ca doctorul s-o salveze!
‎Ambuteiajul a blocat strada. ‎Andy a condus ca un nebun.
‎Haideți!
‎Bat-o s-o bată!
‎Doamne!
‎Angel, ești aici?
‎Bine.
‎Cred în tine și te rog, te implor…
‎Nu-mi pasă de bani, de proprietăți, ‎nici chiar de rezultatele investigațiilor.
‎Dacă pot să fac ceva…
‎Te rog, dacă poți să pui o vorbă bună ‎pentru mine la Ăl Mare…
‎Aș fi recunoscătoare. ‎Te rog, lasă-i viața lui Violet!
‎Dă-i viața mea.
‎Faza unu din Operațiunea Schimbare ‎s-a finalizat.
‎- Care e aia? ‎- Schimbarea sentimentelor Reginei.
‎Corect. Da.
‎Deci faza doi e…
‎Sentimentele să-i schimbe gândul.
‎Clar! Regula 14, subsecțiunea F.
‎Nu ai niște telefoane de dat?
‎Doamne sfinte!
‎Da, așa este.
‎Apăr-o, Doamne!
‎Fetița tatei
‎Știi că tu ești lumea mea
‎Fără tine, ce m-aș face?
‎Cerul știe
‎Că ești lumina mea
‎Lumânărica mea strălucitoare
‎Mi-a plăcut să văd cum crești mare
‎Ca orice tată, credeam tare
‎Că eu mă voi stinge primul
‎Dar ce știu eu?
‎Violet…
‎Voiai să-i urezi mamei tale ‎Crăciun fericit.
‎Dacă simți nevoia să te duci la ea…
‎înțeleg.
‎O divă pleacă devreme, ‎să ajungă la o petrecere mai importantă.
‎Doamne, sper și mă rog
‎Dacă moare și nu se mai trezește
‎Mă rog ca-n timp ce urcă scara aurită
‎În lumea asta sau în‎ ‎cea de apoi
‎Bucuria, iubirea, râsul vioi ‎Să dăinuie
‎Mult și bine
‎Fă să fiu și eu de față
‎Asta e ruga mea de tată
‎Bună seara! Sunt doctorița Martinez.
‎Neurochirurg de copii, ‎adusă în zbor de la Kensington.
‎Kensington?
‎E la peste 150 km de aici.
‎Vă poartă de grijă un înger păzitor.
‎- Trecem pe la magazinul universal. ‎- Îți iau eu ce ai nevoie.
‎N-am nevoie de nimic, ‎doar să mă duci acolo.
‎Proastă idee!
‎Eu cred că e o idee bună.
‎- Ți-am cerut opinia? ‎- Scuze!
‎Cum adică „proastă idee”?
‎Bun!
‎Regula 17:
‎„Îngerul în stagiu trebuie ‎să manifeste răbdare,
‎îngăduindu-i omului alocat ‎să proceseze schimbarea sufletească.”
‎Începe ea să vadă lumina,
‎dar asta nu înseamnă că știe ‎s-o proceseze și să-i dea strălucire.
‎Nu e pregătită să vorbească cu Carl.
‎Ba e pregătită.
‎Ești pregătită, nu?
‎Da, evident. Tu condu acolo!
‎Ți-am zis!
‎Am eu impresia că cineva și-o ia în cap.
‎Fii pe pace.
‎Aterizez eu avionul.
‎Avionul?
‎O iau pe scurtătură, pe Avionul.
‎Excelent! Ești un înger.
‎Ca să vezi!
‎Te-a făcut înger.
‎Ce vrei, Regina?
‎După cum vezi, am treabă. ‎Încerc să evacuez până diseară.
‎Nu arunci ăsta, nu?
‎Contează? Pentru tine sunt doar troace.
‎E un prototip făcut de tata.
‎Stătea în pavilionul din piață.
‎Da? Nu știam.
‎Carl…
‎Ai avut dreptate ‎în tot ce ai spus despre orășel.
‎Și despre tata. Știu asta acum.
‎Grozav! Mă bucur.
‎Vrei să te oprești și să mă asculți?
‎Mi-am dat seama ‎că putea să fie altfel între noi.
‎- Voiam să-ți explic… ‎- Lasă.
‎Ce putea să fie s-a dus de mult. ‎Vorba n-o să învie trecutul.
‎Nu merge așa.
‎Cât vrei pentru felinar?
‎Din partea casei.
‎Crăciun fericit!
‎Ieșeam pe ușă să merg la slujba de Ajun.
‎Cum a fost cu Carl?
‎Mi-a dat felinarul tatei.
‎Grozav!
‎Întunericul e mai negru ‎chiar înainte… să aprinzi felinarul,
‎fiindcă nu știm ce plan e deja în mișcare.
‎E în regulă, Felicity.
‎Uneori nu vedem îngerii.
‎Care te țin în brațe când ești trist
‎Căci dacă pierzi un om drag…
‎Jalea e iubire care nu se poate revărsa.
‎Crăciun fericit, Regina!
‎Crăciun fericit, Felicity.
‎Aduc vești excelente. ‎Violet face mai bine. Numai de s-ar trezi!
‎Tot orășelul se roagă.
‎Va trebui să ne inspiri și tu ‎cu predica de Ajun.
‎Roagă-te și pentru asta.
‎Stai să ghicesc. ‎N-ai scris predica din seara asta?
‎Lucrez mai bine în condiții de stres.
‎Dumnezeu a creat toată șandramaua ‎în șase zile. E teoria Big Șandramabang.
‎Ia-o din loc, cu șandramaua ta,
‎că altfel întârzii.
‎Nu-i nimic.
‎Îi încălzește Margeline.
‎Mereu am fost o visătoare
‎Iar visurile sunt ceva aparte
‎Dar visurile nu fac doi bani
‎Dacă cu aripi nu-s echipate
‎Jenna,‎ ‎să dau visurilor aripi ‎e specialitatea mea.
‎Speranța a slăbit
‎Viitorul e întunecat
‎Erai puternic ‎Dar forțele te-au lăsat
‎Erai semeț ‎Dar ai fost silit a îngenunchea
‎Visurile frânte îți știrbesc credința
‎DESCHIS ‎INTRAȚI
‎MĂ ÎNTORC
‎Credința va renaște ‎Nu te da bătut
‎AVIZ DE EVACUARE
‎Există minuni
‎Asta-i hotărât
‎Domnul să-ți audă ruga
‎Ajutor să-ți trimită
‎Să-ți ridice povara ‎Care-ți îndoaie spinarea
‎Când îngerul îți cunoaște visurile
‎Știe cum să le împlinească
‎Când îngerul îți cunoaște gândurile
‎Știe să le adeverească
‎Îngerul știe mai mult decât crezi
‎Fricile tale, îndoielile
‎Dorințele și pasiunile
‎Visurile și năzuințele
‎Străfundurile sufletului
‎Nimic nu-i scapă îngerului
‎Știe de ce ai nevoie ‎Ca să renunți la trecut
‎Să ierți și să uiți ‎Fericirea să țină mult
‎Știe când spiritul îți e încătușat
‎Și când să se pogoare din înalt
‎Când îngerul îți cunoaște visurile
‎Știe cum să le îndeplinească
‎Când îngerul îți cunoaște gândurile
‎- Știe să le adeverească ‎- Să le adeverească
‎Îngerul e un dar din comorile Domnului
‎Bucurie aduce și plăceri cu duiumul
‎Adevăr, iubire și lumină
‎Oriunde ajunge
‎Îngerul știe totul
‎Îngerul zboară ‎Căci ușoară e a lui ființă
‎Îngerul strălucește ‎și luminează cu prisosință
‎E mereu în preajmă
‎Noapte, dimineață
‎Îngerul știe totul
‎Da, știe
‎Îngerul știe totul
‎Radiosul
‎Cred că îngerii
‎Știu
‎Ajută-mă.
‎Te rog, ajută-mă.
‎Luminează-i calea fetiței tale.
‎„Regina Fuller a născut un băiețel…
‎care a fost dat…
‎dat în adopție…
‎și botezat…”
‎Acum văd cât m-a iubit tata
‎Mi-a scos la lumină tainele-ngropate
‎Zicea că sunt isteață
‎Steaua lui strălucitoare
‎Și poate
‎Poate
‎Are dreptate
‎Uitați cum stă treaba.
‎Violet e în spital.
‎Chiar acum poate că nu simțim ocrotirea, ‎dragostea și apropierea Domnului,
‎dar e de ajuns să ne rugăm.
‎Da!
‎Domnul vrea să continuăm.
‎Să ce? Să încercăm.
‎- Nimic nu e imposibil ‎- Încearcă
‎- Un brav zburător cu vis sub… ‎- Pleoape
‎Biruitorii nu se tem să…
‎Zboare
‎Cu fiecare zi e mai greu
‎Încearcă
‎În fiecare zi te scoală și…
‎Încearcă
‎Fii gata pentru…
‎Văzduh
‎De te strădui, treci peste hârtoape
‎Încearcă mai din greu
‎Încearcă
‎- Da ‎- Încearcă
‎Încearcă mai din greu
‎- Încearcă ‎- Încearcă
‎Doar un pic mai mult
‎Încearcă
‎O, da
‎Încearcă
‎- Ascultă la mine, încearcă din greu ‎- Încearcă
‎Nimic nu e imposibil
‎Încearcă
‎De te strădui, treci peste…
‎Hârtoape
‎Biruitorii nu se tem
‎Încearcă
‎Încearcă mai din greu
‎Doar un pic mai mult
‎În fiecare zi te scoală
‎Și încearcă
‎Crăciun fericit!
‎- Crăciun fericit, domnule pastor! ‎- Și ție!
‎A sunat Mack. S-a trezit Violet.
‎Slavă Domnului!
‎Credința deschide ușa,
‎iar minunile intră.
‎Încă am credință.
‎Doar că… simt că trebuie ‎să fiu mai matur în credința mea.
‎Să nu mă aștept să cânte îngerii
‎și toată lumea ‎să fie binecuvântată cu ce-și dorește,
‎de parcă Dumnezeu ar fi Moș Crăciun.
‎Dragule, minunile îmbracă multe forme.
‎Poate minunea orășelului e să avem tăria ‎să ne schimbăm indiferent ce vine.
‎Ai dreptate.
‎Bine.
‎Ce anecdotă!
‎Regina, ar fi bine ‎să nu mai dai așa peste mine.
‎Mii de scuze, domnule doctor!
‎Nu e de la tumoră. Mă grăbesc.
‎Da, știu. Ți-am lăsat un mesaj.
‎Investigațiile au ieșit foarte bine.
‎La primele trebuie să fi fost ‎un defect de aparat.
‎Ori asta, ori e o minune de Crăciun.
‎Mulțumesc pentru vestea cea bună.
‎- Dle pastor Christian… ‎- Fii pe pace, plecăm.
‎Nu, eu…
‎Am un cadou pentru tine.
‎Ăsta e un felinar din piață?
‎Da.
‎A fost al tatei.
‎Iar acum…
‎e al tău.
‎Nu înțeleg.
‎Am găsit ceva înăuntru.
‎E Biblia familiei tatălui meu…
‎A familiei noastre.
‎În ea stă scrisă istoria…
‎familiei noastre.
‎E scrisă în Biblie, așa că…
‎precis e adevărat.
‎- Ca să vezi! ‎- Cum?
‎Așa am spus și eu.
‎Dat fiind ‎tot ce s-a întâmplat în Fullerville,
‎mă chinuiam ‎să găsesc ceva de spus în seara asta.
‎Apoi s-a întâmplat prima minune.
‎S-a trezit Violet.
‎Da, s-a trezit.
‎Bat-o s-o bată!
‎Și apoi, ce să vezi?
‎Am avut…
‎Am avut parte de propria mea minune.
‎Toată copilăria mea, ‎trăită în acest orășel…
‎părea că cineva îmi poartă mereu de grijă.
‎Venea la toate meciurile mele de baseball, ‎fie soare, fie ploaie.
‎A venit și la terminarea liceului.
‎Omul acesta ținea fără excepție ‎la toată lumea din orășel.
‎Omul acela era Jack Fuller.
‎Jack.
‎Da, Jack.
‎Acesta e primul nostru Crăciun fără Jack.
‎Eu și Jenna îi simțim lipsa.
‎Cu siguranță, Jack ar fi fost de acord…
‎cu predica pe care am ales-o pentru azi.
‎Este vorba despre o fată.
‎O fată care a rămas însărcinată.
‎Cu ani în urmă…
‎Cu ani în urmă, ‎nu ar fi fost acceptată în orășelul ei.
‎De aceea…
‎copilul a fost dat spre adopție.
‎Eu eram copilul.
‎Iar în seara asta, ‎cea mai sfântă dintre seri,
‎am avut plăcerea…
‎să-mi cunosc mama naturală.
‎Primiți-o cu căldură pe mama mea,
‎Regina Fuller.
‎- Regina. ‎- Regina?
‎Regina!
‎Crăciun fericit tuturor
‎și tuturor noapte bună!
‎Eu știam.
‎Aiurea!
‎- Îngerul rugă înalță ‎- Îngerul rugă înalță
‎- Între voi ca să domnească ‎- Între voi ca să domnească
‎Iubirea, pacea și bunătatea ‎Ce le meritați
‎- Dragostea frățească ‎- Dragostea frățească
‎Să vă iubiți între voi
‎Cu toții, frați, surori
‎Să fiți săritori
‎Cu tagma omenească
‎Asta-i ruga mea de înger
‎De Crăciun
‎Ruga de Crăciun
‎Mulțumesc.
‎Nu-mi mulțumi.
‎Eu sunt răspunsul ‎la rugăciunea tatălui tău.
‎Când a murit tata…
‎Azi, o persoană foarte înțeleaptă…
‎prietena mea Felicity…
‎mi-a spus că jalea…
‎e iubire care nu se poate revărsa.
‎Am crescut…
‎dorind să cinstesc
‎moștenirea tatălui meu și visurile sale ‎pentru acest orășel minunat, dar…
‎apoi viața…
‎și moartea au intervenit.
‎Și…
‎Cum poate depune mărturie ‎cea mai veche prietenă a mea…
‎m-am făcut foarte rea.
‎Nu-i nimic, iubita.
‎Iertați-mă c-am fost proastă ‎Și că n-am văzut
‎Iertați vorbele și faptele
‎Care v-au durut
‎Iertați-mă c-am dat vina pe voi
‎Pentru cum m-am purtat
‎Rușinea mă năpădește șuvoi
‎Fiindcă am luat de bun
‎Sufletul vostru milos
‎Și cerșesc șansa
‎S-o iau din nou de jos
‎Oare mă puteți ierta
‎Ierta vreodată?
‎Mă căiesc de trecut
‎Când ești surd la ce simt ceilalți
‎Răul e ușor făcut
‎Greșeala e omenească
‎Iertarea, divină
‎Mă voi revanșa în vremea ce-o să vină
‎Nu că merit
‎Dar vă implor
‎Iertați-mă, vă rog
‎V-am zdrobit visurile
‎Acum regret
‎De azi înainte
‎Voi da ce am de calitate
‎Și mă rog ca voi și Domnul ‎Să mă ajutați mai departe
‎Vă rog, spuneți că mă iertați
‎Vă rog să mă iertați
‎Vă rog…
‎Vă rog să mă…
‎iertați.
‎Vreau să fiu ‎și vreau ca orășelul să fie iar fericit.
‎Vreau ca luminile din piață ‎să strălucească în fiecare noapte.
‎Vreau să cobor chiriile, ‎ca să ridic moralul.
‎Pentru că… nu vând orașul.
‎Regina!
‎Sărbătoarea de Crăciun începe chiar acum.
‎Crăciunul e vremea îndreptării ‎Se încheie socoteli
‎Crăciunul e vremea prieteniei ‎Se repară din greșeli
‎- Crăciunul e vremea bunicuțelor ‎- Sperăm că e pe vine
‎Crăciunul e vremea bunicuților ‎Dacă-i după mine
‎Crăciunul e vremea cântecului
‎Fa la la la, la la
‎Ascultați dangătul clopotului
‎Ding-dang, ding-dang
‎Crăciunul e vremea fluieratului
‎Crăciunul e vremea sărutatului
‎E Crăciun în orășel
‎Cu toți s-au adunat
‎Râs, cântec, clinchet de clopoței…
‎Regina!
‎Violet!
‎Ești o stea strălucitoare.
‎Într-o bună zi, tu vei conduce orășelul.
‎Mulțumesc. Știu ce ai făcut pentru Violet.
‎Ți-l prezint pe fiul meu.
‎Ce?
‎Îmi ești datoare cu un dans.
‎- Îți explic mai târziu. ‎- Măi să fie!
‎Angel, uite cum sclipesc luminile jos. ‎Se vede pe unde a trecut lampagiul.
‎Iar Regina își revarsă lumina ‎asupra tuturor.
‎Ce frumos!
‎Crăciunul e vremea iubirii
‎La bine nu șovăiți
‎Crăciunul e vremea împărțirii
‎Știindu-vă blagosloviți
‎Crăciunul e vremea îngerilor
‎Care fac să fie bine
‎Aveți mult de lucru
‎Așa că ieșiți în lume
‎Și fiți radioși
‎Crăciunul asta este
‎Încearcă să ajungi primul pe pisc
‎Încearcă să atingi primul cerul cu mâna
‎Nu lăsa pe nimeni să-ți spună
‎Că nu poți
‎Dacă ți se spune asta
‎Dovedește minciuna
‎De nu-ți iese din prima, mai încearcă
‎Câci pentru Domnul nu ești mai prejos
‎Așa că întinde-ți aripile ‎Și savurează minunea
‎Căci nu vei ști
‎De nu încerci
‎Primul pas e mereu cel mai greu
‎Dar nu vei ști asta
‎ÎN MEMORIA LUI GLEN ROVEN
‎De nu încerci
‎Trebuie să încerci
‎Subtitrarea: Steliana Palade